Diari Oficial de la Generalitat Valenciana


Sumari del DOGV 9846, del 10-05-2024 (2024/3654)

RESOLUCIÓ de 26 de març de 2024, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic del Pla de mobilitat urbana sostenible de la Pobla de Farnals. Expedient 059/1325-IHP.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9846

Data del DOGV
:   10-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3654


Data del document
:   26-03-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ de 26 de març de 2024, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic del Pla de mobilitat urbana sostenible de la Pobla de Farnals. Expedient 059/8343-GRJ. [2024/3654]  
De conformitat amb l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, el qual establix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 059/4274-CGO la Pobla de Farnals.  
  
«Informe ambiental i territorial estratègic  
Objecte: Pla de mobilitat urbana sostenible de la Pobla de Farnals  
Tràmit: Avaluació ambiental estratègica del pla  
Promotor: Ajuntament de la Pobla de Farnals  
Autoritat substantiva: Ajuntament de la Pobla de Farnals  
Ubicació: la Pobla de Farnals  
Núm. expedient: 059/3422-VUK  
  
La Comissió d'Avaluació Ambiental, en la sessió celebrada el 16 de desembre de 2021, va adoptar el següent acord:  
Vista la proposta de l'informe estratègic ambiental i territorial del Pla de mobilitat urbana sostenible de la Pobla de Farnals, en els termes següents:  
A. Fonaments pels quals se sotmet el pla a l'avaluació ambiental estratègica  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora a la legislació nacional espanyola mitjançant el Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge de la Comunitat Valenciana (TRLOTUP).  
La Llei 21/2013, de 9 de desembre, d'avaluació ambiental, establix en l'article 6 quins plans i programes, així com les seues modificacions, estan sotmesos a avaluació ambiental estratègica, d'acord amb els procediments establits en la legislació d'avaluació ambiental.  
  
D'acord amb el que establix l'article 46.3 de la TRLOTUP, l'òrgan ambiental determinarà si un pla o programa ha d'estar sotmés a una avaluació ambiental i territorial estratègica simplificada o ordinària, en els casos previstos en este i tenint en compte els criteris establits en l'annex VIII del decret legislatiu; tot això, després de consultar les administracions públiques afectades i d'acord amb les fases de tramitació previstes en l'article 53 del TRLOTUP. En este context, l'avaluació ambiental estratègica s'aplica als plans de mobilitat.  
  
B. Document inicial estratègic  
B.1. Documentació aportada  
En data 15 de setembre de 2020 es va rebre en el Servici d'Avaluació Ambiental Estratègica la sol·licitud de l'Ajuntament de la Pobla de Farnals per a iniciar el procés d'avaluació ambiental i territorial estratègica del Pla de mobilitat urbana sostenible (PMUS) de la Pobla de Farnals, acompanyat del corresponent document inicial estratègic (DIE).  
  
La documentació aportada és conforme amb el que establix l'article 52 del Decret Legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge de la Comunitat Valenciana (TRLOTUP).  
La documentació queda constituïda pels documents següents:  
1. Document inicial estratègic (DIE)  
2. Esborrany del Pla de mobilitat urbana sostenible  
El Servici d'Avaluació Ambiental Estratègica comunica l'obertura de l'expedient (Expedient 059/7319-OUD) el 6 de novembre de 2020 i requerix alhora afegir part de la documentació pendent (esborrany del Pla de mobilitat sostenible), que va remetre l'Ajuntament l'11 de novembre de 2020.  
B.2. Informació territorial  
El municipi de la Pobla de Farnals es troba a la comarca de l'Horta Nord, ocupa una superfície total de 3,6 km² i 8.128 habitants (INE, 2020), a una altitud d'entre 0 i 19 m. s. n. m.  
La Pobla de Farnals té dos nuclis urbans consolidats, un d'estos situat a l'extrem occidental del municipi i un altre nucli a 3 km cap a l'est, a vora mar, comunicats pel Camí de la Mar. El nucli urbà està travessat per la CV-300, definida per l'ETCV com un bulevard metropolità amb carril bici i vistes a l'horta, i també per l'avinguda del País Valencià, que funciona com a eix urbà entre els municipis conurbats de Massamagrell, la Pobla de Farnals i Rafelbunyol. Finalment, l'autovia V-21 travessa el municipi a l'oest del nucli urbà de la platja i té un enllaç amb el Camí de la Mar.  
  
Limita al nord amb el Puig de Santa Maria i Massamagrell i al sud amb Rafelbunyol, i es troba a uns 20 km de la ciutat de València.  
Pel que fa al transport públic, la línia 3 de Metrovalencia comunica amb la ciutat de València i té una parada al municipi i dos línies d'autobús metropolità Metrobús (L110 i L112).  
L'àmbit d'aplicació del Pla de mobilitat urbana sostenible es desenvolupa en tot el municipi de la Pobla de Farnals.  
B.3. Planificació vigent  
Segons indica el PMUS, la Pobla de Farnals disposa des de 1994 d'un pla general d'ordenació urbana (PGOU) aprovat per la Comissió Territorial d'Urbanisme de València i tramitat d'acord amb el Reial decret legislatiu 1/1992, de 26 de juny, pel qual s'aprova el text refós de la Llei de règim territorial i urbanisme, amb la classificació següent:  
  
• Sòl urbà (SU)  
• Nucli poble  
• Nucli platja  
• Sòl urbanitzable  
• Sòl urbanitzable programat (SUP). Residencial, indústria i servicis  
  
• Sòl urbanitzable no programat (SUNP). Residencial  
• Sòl no urbanitzable (SNU). Comú i protegit  
Relacionat amb el PMUS, s'han avaluat diferents figures de planificació tant a escala supramunicipal com de desenvolupament del pla general, que estan relacionades amb la mobilitat i s'han de considerar en el present procediment ambiental:  
• Estratègia territorial de la Comunitat Valenciana (ETCV)  
Identifica el municipi com a dins de l'àrea funcional de València com una àrea d'oportunitat entre València i Sagunt, comunicats pel bulevard metropolità CV-300. Es proposa alhora com a parc agrari a causa del seu valor paisatgístic. L'objectiu 19 de l'ETCV busca satisfer les demandes de mobilitat al territori d'una manera eficient i inclusiva i consolidar un esquema de mobilitat basat en el transport públic; l'aplicació del Protocol de Kyoto en matèria de reducció de gasos d'efecte hivernacle o la promoció dels desplaçaments a peu i en bicicleta són alguns dels objectius compartits per l'ETCV amb el PMUS de la Pobla de Farnals.  
• Pla d'acció d'ordenació i dinamització de l'Horta de València (PATODHV)  
Tot i que no en proposa de noves, establix les bases per al posterior desenvolupament d'infraestructures, amb els objectius generals següents:  
• Evitar la fragmentació i degradació de l'espai agrari.  
• Mantindre la connectivitat del paisatge.  
• Evitar o reduir els efectes adversos de les infraestructures sobre els elements del paisatge.  
• Evitar actuacions que dificulten l'activitat agrària.  
• Protegir les vistes cap a l'horta des de les vies de comunicació.  
• Afavorir la mobilitat i l'ús públic de la infraestructura verda.  
• Senyalitzar els espais d'interés de l'horta.  
A banda, es detallen altres directrius per a la integració paisatgística, vies de distribució, xarxa de camins rurals, noves infraestructures, itineraris verds...  
• Pla d'acció territorial d'infraestructura verda del litoral (PATIVEL)  
Planteja el desenvolupament de la via litoral com a eix estructural que s'ha d'integrar en l'ordenació i gestió territorial i urbanística.  
• Pla d'acció territorial de caràcter sectorial sobre prevenció del risc d'inundació (PATRICOVA)  
Tant PATRICOVA com el Sistema Nacional de Cartografia de Zones Inundables (SNCZI) determinen afeccions per perillositat geomorfològica d'inundació de part del municipi, en especial a la plana litoral.  
  
• Estratègia valenciana contra el canvi climàtic (EVCC)  
El Pla de mobilitat urbana sostenible de la Pobla de Farnals està estretament relacionat amb l'EVCC, ja que totes les estratègies del PMUS estan encaminades al desplaçament modal del vehicle privat a altres modalitats de desplaçament més sostenibles, la qual cosa implica una reducció significativa dels gasos d'efecte hivernacle.  
• Estratègia espanyola de mobilitat sostenible  
L'objectiu és fomentar el transport públic i el no motoritzat, per la qual cosa el PMUS en qüestió és totalment coherent amb esta estratègia.  
• Pla d'infraestructures ferroviàries del Ministeri de Foment per a rodalies de la Comunitat Valenciana (2018-2025)  
Elaborat per ADIF i RENFE, proposa la millora de servicis a la línia C6 València Nord-Castelló.  
• Estratègia Uneix 2018-2030 Programa estratègic per a la millora de la mobilitat, infraestructures i transport de la Comunitat Valenciana  
  
Definix línies de millora de la mobilitat, infraestructures i transport que, tot i que no proposa actuacions concretes al municipi, sí que preveu accions a l'eix València-Castelló i el corredor mediterrani ferroviari.  
  
• Xarxa d'itineraris no motoritzats (XINM)  
Planteja el desenvolupament d'una xarxa d'itineraris no motoritzats de caràcter interurbà i metropolità que a la Pobla de Farnals definix tres ciclorutes: CR la Pobla-Platja, CR Massamagrell-la Pobla Platja i la Via Litoral (descrita en el PATIVEL). També incorpora la Via Verda Xurra (tram H al terme de la Pobla de Farnals) en paral·lel a la CV-300 per on circula a més un tram de la Xarxa Europea Eurovelo EV-8, amb una variant pel traçat de la Via Augusta.  
• Pla de mobilitat metropolitana de València (PMoMe)  
El Pla de mobilitat metropolitana sostenible de l'àrea de València (PMoMe) s'engloba dins de les tipologies de plans de mobilitat previstes per la Llei 6/2011, com a pla supramunicipal d'àmbit  
metropolità, amb l'objectiu de coordinar les polítiques i actuacions de mobilitat en tots els municipis de l'àrea metropolitana de València.  
  
En relació amb la Pobla de Farnals, el PMoMe València detecta les propostes següents:  
• Àrees de coordinació supramunicipal de les zones 30, entre altres. Massamagrell-Pobla de Farnals.  
• Concessió CV-102 (València-Metropolitana Nord)  
• Nova concessió de transport, 1 expedició d'anada i tornada per a connectar València amb Sagunt passant per Puçol, la Pobla de Farnals i Massamagrell.  
• Promoure l'adaptació accessible de les estacions d'FGV, entre altres, a la Pobla de Farnals.  
• Xarxa d'estacionament de bicicletes en parades de transport públic d'alta capacitat (FGV i Rodalies), entre altres, a l'estació de la Pobla de Farnals.  
• Pacte d'Alcaldes pel Clima i l'Energia  
La Pobla de Farnals és un municipi adherit al Pacte d'Alcaldes pel Clima i l'Energia, liderat per la UE (Comissari Europeu d'Energia), amb l'objectiu general de reduir les emissions de CO2, comprometent-se a reduir un 40 % les seues emissions de CO2 en 2030 i augmentar la resiliència al canvi climàtic.  
Finalment, el DIE indica que el PMUS de la Pobla de Farnals no tindrà incidència sobre els plans territorials o sectorials, ja que assumix les determinacions que s'hi establixen i s'elabora en coordinació amb la planificació municipal.  
B.4. Objecte de la proposta del PMUS  
Diagnòstic previ  
L'enquesta del PMoMe indica que cada dia es realitzen 28.938 viatges en connexió amb la Pobla de Farnals (siga amb el municipi com a origen o destinació del viatge) dels quals el 70 % són realitzats per residents i la resta per residents d'altres municipis que es desplacen a la Pobla de Farnals per a treballar, estudiar o per altres motius.  
Pel que fa a l'àmbit territorial dels viatges, poc més d'un terç (34,4 %) són interns al municipi, mentres que la resta de viatges (65,6 %) es distribuïx entre més d'una vintena de municipis, que conformen la zona d'influència de la Pobla de Farnals, principalment València, Sagunt i Massamagrell. La mitjana de viatges per habitant és de 3,2 viatges/dia.  
Hi ha una clara diferència en els patrons de desplaçaments entre viatges interns al municipi, que es realitzen majoritàriament a peu (el 68,4 % de tots els viatges interns es fan a peu), i els desplaçaments cap a la Pobla de Farnals o des d'este, en els quals es detecta una forta dependència del cotxe privat (el cotxe o moto és el mitjà de transport utilitzat en el 82,4 % dels viatges).  
El balanç total mostra una divisió modal favorable al cotxe i a la moto, que representen el 60,7 % del total davant d'un 26,3 % de desplaçaments a peu i un 10,2 % en transport públic del total de viatges o un residual 2,7 % de viatges en bicicleta, significativament més alt en desplaçaments interns, però molt inferior en viatges externs.  
Els motius pels quals el transport públic i la bicicleta tenen un ús tan reduït són que, en el cas del transport públic, la proximitat de les destinacions limita el potencial d'ús del transport públic, tot i que la qualitat de servici o qüestions relacionades amb la seua eficiència és el que més afecta l'ús d'este mitjà de transport. En el cas de la bicicleta, el principal impediment té a veure amb les distàncies que cal cobrir (33,2 % dels casos), a més de la no disponibilitat de bicicletes o la falta d'accés al servici públic de bicicletes. Com s'han identificat les causes del baix ús d'estos mitjans de mobilitat, la resolució d'estos problemes al desenvolupament del PMUS permetrà assolir els objectius de mobilitat sostenible relacionats.  
Els motius dels desplaçaments al municipi són:  
• Més del 60 % dels viatges estan relacionats amb motius recurrents, com l'assistència diària al lloc de treball (22,9 %) o al lloc d'estudi (37,6 %), a més de viatges relacionats amb la gestió del treball (0,9 %).  
  
• Poc més del 10 % té a veure amb motius personals i familiars, com ara acompanyar o visitar familiars (8,1 %), anar al metge (1,4 %) o altres disposicions personals (0,9 %).  
• La gestió de les llars està darrere del 6,6 % dels viatges, que s'associen a la realització de compres diàries.  
• Oci i compres no diàries (7,2 %), plaer propi per a passejar o fer esport (6,2 %) i altres motius justifiquen la resta de viatges.  
La duració mitjana dels viatges varia en funció de si són viatges interns (14 minuts de mitjana) o externs al municipi (23 minuts). També depén del mitjà de transport utilitzat, ja que els desplaçaments en transport públic són els que tenen més duració. A més, la duració dels trajectes en cotxe és moderada: 17 minuts en el cas dels desplaçaments interns i 23 minuts en el cas dels desplaçaments externs, ja que són trajectes dins d'un rang bastant reduït, una part important dels quals seria capaç de fer-se en mitjans no motoritzats.  
  
Objectius del PMUS  
Pretén materialitzar una visió de futur per al municipi de la Pobla de Farnals, on el sistema de mobilitat, a més de millorar la seua eficiència i sostenibilitat (reduint els seus impactes negatius), contribuïx i és coherent amb els reptes de major orde que articulen les polítiques urbanístiques del municipi.  
Per a aconseguir-ho, s'establixen objectius generals en els quals es definixen una sèrie d'objectius específics, més precisos i quantificables, que servixen de base per a sistematitzar el conjunt d'accions que conformen el pla d'acció PMUS. Estos objectius específics s'inclouen al seu torn en les mesures proposades dins dels eixos d'actuació del PMUS.  
  
Els objectius generals previstos per al Pla de mobilitat urbana sostenible de la Pobla de Farnals són:  
- Garantir l'accessibilitat de tots al medi urbà, als servicis, al lloc de treball i al territori en igualtat de condicions, independentment de la modalitat de viatge utilitzada.  
- Millorar la seguretat viària i ciutadana.  
- Recuperar espai de la via pública per als mitjans de transport no motoritzat.  
- Reduir la contaminació, les emissions de gasos d'efecte hivernacle i el soroll.  
- Fomentar la participació ciutadana en la planificació i disseny de les polítiques de mobilitat.  
- Augmentar l'eficiència i l'eficàcia del transport de passatgers i mercaderies.  
Per a cada un dels objectius generals, el PMUS desenvolupa els objectius específics que els integren i que són la base per al conjunt de mesures proposades que es descriuen posteriorment.  
B.5. Estudi d'alternatives  
Alternativa 0. Absència de planificació municipal en matèria de mobilitat sostenible. Es descarta perquè, encara que en l'actualitat s'estan proposant solucions de mobilitat urbana en el municipi, estes es desenvolupen de manera aïllada i descontextualitzades.  
Alternativa 1. Planificació del transport tradicional. Creació d'infraestructures i augment de la seua capacitat. S'ha de descartar no resoldre la mobilitat urbana des de criteris de sostenibilitat.  
Alternativa 2. Pla de mobilitat urbana sostenible. Canvi de model de mobilitat. Esta alternativa permet assolir els objectius de la Llei de mobilitat i oferir solucions d'acord amb el diagnòstic de mobilitat del PMUS, però també té la capacitat d'integrar els principis d'avaluació ambiental i d'establir algunes mesures per a la millora del problema ambiental descrites en la caracterització de la situació de l'entorn en la situació actual, que es proposen en este DIE.  
  
B.6. Propostes del PMUS  
El Pla de mobilitat urbana sostenible de la Pobla de Farnals s'estructura en 8 eixos d'actuació:  
1. Organització de la mobilitat.  
2. Mobilitat per als vianants i espai públic.  
3. Mobilitat ciclista  
4. Gestió del trànsit i estacionament.  
5. Transport públic.  
6. Gestió de la demanda.  
7. Tecnologia i innovació.  
8. Permeabilitat i accés al territori.  
Dins d'estos eixos s'articulen les diferents mesures proposades al PMUS, que es resumixen en la taula següent:  
  
Eix Mesures  
Organització de la mobilitat 1.1. Promoció d'una entitat de coordinació de la mobilitat als municipis veïns.  
1.2. Constitució de la taula de mobilitat de la Pobla de Farnals.  
1.3. Desenvolupament d'una ordenança de mobilitat.  
1.4. Ordenança d'ocupació de la via pública per terrasses i vetladors.  
1.5. Senyalització del risc d'inundació (seguretat viària).  
Mobilitat per als vianants i espai públic 02.1 Eliminació de barreres arquitectòniques i accessibilitat universal.  
02.2 Xarxa bàsica no motoritzada d'infraestructura verda urbana.  
02.3 Millora de la qualitat i seguretat de les rutes no motoritzades.  
02.4 Xarxa d'espais públics inclusius i de qualitat.  
02.5 Pla d'arbratge i vegetació urbana.  
02.6 Entorns escolars segurs.  
02.7 Itineraris no motoritzats entre el poble i la platja per camins existents.  
02.8 Itinerari ciclovianant a l'estació de ferrocarril del Puig.  
Mobilitat ciclista 03.1 Xarxa de rutes ciclistes en els nuclis urbans del poble i la platja.  
03.2 Condicionament de camins agrícoles i rurals per a la circulació ciclista.  
03.3 Propostes de millora de les vies ciclistes existents.  
03.4 SUDS en carrils bici.  
03.5 Senyalització ciclista.  
03.6 Desenvolupament d'una xarxa d'aparcabicis.  
03.7 Aparcament comunitari per a bicicletes.  
Gestió del trànsit i estacionament 04.1 Nou esquema circulatori.  
04.2 Eliminació del viari duplicat amb Rafelbunyol i Massamagrell.  
04.3 Pla de pacificació del trànsit.  
04.4 Regulació de l'estacionament en viari.  
04.5 Creació d'aparcaments dissuasius al poble i a la platja.  
04.6 SUDS en espais dedicats a l'aparcament.  
04.7 Remodelació de la zona d'aparcament de la plaça Corts Valencianes.  
Transport públic 05.1 Adaptació del recorregut d'autobús urbà.  
05.2 Millora d'horaris i freqüències del bus urbà.  
05.3 Servicis sota demanda.  
05.4 Ampliació de la línia de metro a l'estació de Puçol Ferrocarrils.  
Gestió de la demanda 06.1 Camins escolars.  
06.2 Mobilitat al treball.  
06.3 Fomentar la mobilitat activa entre la gent major.  
06.4 Plataforma de cotxe compartit.  
06.5 Cursos de circulació segura en bicicleta.  
06.6 Formació en mobilitat sostenible.  
06.7 Campanyes de sensibilització sobre hàbits de mobilitat sostenible.  
Tecnologia i innovació 07.1 Incentivar l'ús de vehicles menys contaminants.  
07.2 Punts de recàrrega de vehicles elèctrics.  
07.3 Xarxa de control d'emissions i soroll.  
07.4 Eficiència en il·luminació urbana.  
07.5 Aplicació de mobilitat.  
Permeabilitat i accés al territori 08.1 Eliminació de l'efecte barrera de la xarxa ferroviària  
08.2 Millora de la permeabilitat de la CV-300.  
08.3 Millora de la vora urbana de contacte amb la marjal de Rafalell i Vistabella.  
08.4 Adaptació de la Via Augusta i l'assagador del Camí Vell a València.  
  
  
Per a cada una de fitxes de les mesures s'inclouen l'eix al qual pertany, la prioritat, l'horitzó temporal, els objectius perseguits, la descripció, les mesures que cal implementar i amb les quals es relaciona, els agents involucrats i la dimensió del gasto econòmic associat.  
  
En l'apartat d'avaluació dels efectes es comentarà com incidixen algunes d'estes mesures en la qualitat del medi ambient del territori.  
  
C. Possibles efectes sobre el medi ambient  
L'apartat 5 del DIE indica els efectes previsibles de les actuacions incloses en el PMUS sobre el medi ambient i destaca que només afecten zones urbanes i camins existents.  
Fa una anàlisi de l'efecte previsible de cada una de les actuacions i destaca que, a excepció d'alguns efectes no significatius o neutres causats per determinades actuacions, en general els efectes són positius, en especial sobre el clima, aire i canvi climàtic i sobre el medi socioeconòmic.  
En relació amb els diferents eixos d'actuació, els efectes positius es concentren en la mobilitat per a vianants, la permeabilitat i accés al territori i en la gestió del trànsit i l'estacionament.  
L'apartat 6 del DIE descriu breument l'harmonització del PMUS amb els diferents plans d'acció territorial, com l'Estratègia territorial de la CV, el Pla d'acció d'ordenació i dinamització de l'Horta de València (PATODHV), el PAT d'infraestructura verda del litoral de la Comunitat Valenciana (PATIVEL), el Pla d'acció territorial de caràcter sectorial sobre prevenció del risc d'inundació (PATRICOVA), així com amb plans sectorials com l'Estratègia espanyola de mobilitat sostenible (EEMS), el Pla d'infraestructures ferroviàries del Ministeri de Foment per a rodalies de la CV, l'Estratègia valenciana per al canvi climàtic (EVCC), l'Estratègia Uneix 2018-2030, el Pla de mobilitat metropolitana de València (PMoMe), la Xarxa d'itineraris no motoritzats (XINM) o el Pacte d'Alcaldes per al Clima i l'Energia.  
  
La implementació de determinades mesures per a assolir els objectius del pla pot tindre un impacte positiu sobre el medi ambient de manera global i local (canvi climàtic, millora de la qualitat de l'aire, millora de l'espai públic i augment de la vegetació urbana...) o en llocs concrets fora de l'àmbit (condicions a l'entorn de la marjal, connexions amb elements de la infraestructura verda territorial (vies pecuàries, Via Augusta o Via Litoral).  
El pla contribuïx a garantir la salut i la millora de la qualitat de vida i la salut de les persones, mitjançant la millora dels espais públics urbans. Pel que fa al valor i vulnerabilitat de la zona afectada, el pla no té efectes sobre espais naturals protegits o espais naturals d'interés, no conté propostes de segellament ni de consum del sòl, no implica un augment de la població potencial, ni augmenta el consum de recursos naturals ni l'emissió de contaminants, i no té efectes sobre paisatges amb un nivell de protecció reconegut a escala nacional, comunitària o internacional. Les propostes del pla de mobilitat no tenen efectes negatius sobre el patrimoni cultural.  
  
D. Consultes realitzades  
Per part de la direcció general amb competència en avaluació ambiental, d'acord amb l'article 53.1 del TRLOTUP, s'ha sotmés a consulta, en la condició d'administracions públiques afectades a:  
  
Administració consultada Consulta Informe  
Conselleria de Política Territorial, Obres Públiques i Mobilitat  
Direcció General d'Obres Públics, Transport i Mobilitat Sostenible  
Subdirecció General de Mobilitat  
Servici de Mobilitat Urbana 18.11.2020 05.07.2021  
Conselleria de Política Territorial, Obres Públiques i Mobilitat  
Direcció General d'Obres Públics, Transport i Mobilitat Sostenible  
Subdirecció General de Mobilitat  
Servici de Planificació 18.11.2020 13.07.2021  
Conselleria de Política Territorial, Obres Públiques i Mobilitat  
Direcció General de Política Territorial i Paisatge  
Subdirecció General d'Ordenació del Territori i Paisatge  
Servici de Gestió Territorial (PATRICOVA)  
Servici d'Infraestructura Verda i Paisatge 18.11.2020 15.07.2021  
12.03.2021  
Conselleria d'Agricultura, Desenvolupament Rural, Emergència Climàtica i Transició Ecològica  
Direcció General de Medi Natural i d'Avaluació Ambiental  
Subdirecció General del Medi Natural  
Servici d‘Ordenació i Gestió Forestal  
Servici de Gestió d'Espais Naturals Protegits  
Servici de Vida Silvestre 18.11.2020 -  
14.12.2020  
-  
Conselleria d'Agricultura, Desenvolupament Rural, Emergència Climàtica i Transició Ecològica  
Subdirecció General del Canvi Climàtic i Qualitat Ambiental  
Servici de Lluita contra el Canvi Climàtic i Protecció de l'Atmosfera 13.11.2020 24.11.2020.  
Ferrocarrils de la Generalitat Valenciana (FGV) 18.11.2020 31.11.2020  
ADIF 18.11.2020 27.11.2020  
Ministeri de Transports, Mobilitat i Agenda Urbana  
Demarcació de Carreteres de la Comunitat Valenciana 18.11.2020 -  
Ajuntament de Rafelbunyol 18.11.2020   
Ajuntament de Massamagrell 18.11.2020   
Ajuntament del Puig de Santa Maria 19.11.2020   
  
  
Nota: els informes rebuts es publicaran, juntament amb l'informe ambiental i territorial estratègic, en la pàgina web https://agroambient.gva.es/va/web/evaluacion-ambiental/seguiment-d-expedients-d-avaluacio-ambiental-estrategica (apartat «Consulta de plans d'avaluació ambiental», selecció de província, municipi i el pla corresponent). (S'accedix a l'enllaç indicat en la pàgina web conselleria amb competències en matèria mediambiental; en l'àrea: Avaluació ambiental - Tramitació telemàtica i seguiment d'expedients de plans i projectes, opció «Seguiment d'expedients d'avaluació ambiental estratègica»).  
E. Identificació dels possibles efectes sobre el medi ambient  
Conceptualment, els plans de mobilitat urbana sostenible són l'instrument adequat per a donar resposta a les necessitats de mobilitat de persones i mercaderies en l'entorn urbà i reduir l'impacte negatiu del sistema de transport en l'economia, la societat i el medi ambient. Esta mobilitat sostenible també ha de tindre com a objectiu l'accessibilitat universal, és a dir, facilitar l'accés de la població a béns, servicis i llocs de treball.  
La consecució d'estos objectius generals es du a terme, fonamentalment, en dos àmbits:  
• Un nou equilibri de modes de transport, apostant, fonamentalment, per aquells amb més eficiència ambiental i social: transport públic versus transport privat i modes de transport no motoritzats.  
  
L'assoliment d'este objectiu requerix tant mesures d'incentiu cap a noves modalitats de transport com mesures dissuasives. En este sentit, s'ha d'actuar en aspectes estructurals (infraestructures necessàries) com de regulació urbanística (tipologia d'edificació, relació espai públic/privat, normes d'estacionament per a diferents modalitats de transport).  
  
• Planificació urbana i model de ciutat, reduint la necessitat de mobilitat urbana tant en necessitat com en duració dels desplaçaments.  
  
Des del punt de vista mediambiental, el PMUS ha de contribuir a un ús racional del sòl per a satisfer les demandes de mobilitat al canvi modal i prioritzar les modalitats més sostenibles, la reducció de la necessitat de desplaçaments tant en nombre com en distància que afavorisca l'adquisició d'hàbits saludables (caminar i moure's en bicicleta) que contribuïsca, al mateix temps, a la reducció d'emissions originades pel sector del transport, com són les referides a les emissions de gasos d'efecte hivernacle (CO2), les emissions de contaminants que perjudiquen la qualitat de vida dels ciutadans (entre altres, diòxid de nitrogen NO2, compostos orgànics volàtils COV, carboni, diòxid de sofre SO2, partícules PM) i emissions acústiques del trànsit.  
  
En este sentit s'expressa l'article 10.2 de la Llei 6/2011, d'1 d'abril, de la Generalitat, de mobilitat de la Comunitat Valenciana, quan indica que «2. La definició de paràmetres i objectius assenyalats en el punt anterior s'acompanyarà dels indicadors que s'estimen pertinents en relació amb el volum total de desplaçaments i el seu repartiment modal, i els nivells associats de consums energètics, ocupació de l'espai públic, soroll i emissions atmosfèriques, i es particularitzaran les d'efecte hivernacle. L'evolució d'estos últims paràmetres tendirà a la reducció progressiva d'acord amb els ritmes i els límits que reglamentàriament s'establisquen en relació amb el desenvolupament de les polítiques energètiques i ambientals».  
El PMUS de la Pobla de Farnals atén el que en matèria de competències administratives establix l'article 3.2 de la Llei 6/2011, de mobilitat de la Comunitat Valenciana, de manera que l'avaluació ambiental estratègica d'estes es durà a terme sobre les propostes que siguen de competència municipal.  
Dels informes rebuts s'observen les següents consideracions tant legals com ambientals que passem a descriure:  
Mobilitat urbana  
L'informe de 5 de juliol de 2021, del Servici de Mobilitat Urbana de la Direcció General d'Obres Públiques, Transport i Mobilitat Sostenible, de la Conselleria de Política Territorial, Obres Públiques i Mobilitat Sostenible, emet informe favorable al Pla de mobilitat urbana sostenible de la Pobla de Farnals, condicionat al fet que es tinguen en compte les següents observacions i correccions:  
• A les fitxes de les propostes del PMUS caldrà concretar quins indicadors són els que permetran avaluar el grau de compliment del pla, així com estimar el pressupost de cada una de les propostes.  
• Incloure una taula amb els gastos de cada fitxa i el pressupost global.  
• Afegir un cronograma per tal d'estimar el temps i recursos econòmics anuals necessaris.  
• Concretar les propostes més senzilles (mesures 02.1, 02.5, 06.1 i 07.2).  
• La mesura 05.4 i mesura 08.12 excedixen les competències municipals i no seran objecte del PMUS.  
• La mesura 08.2 està poc definida i es desconeix si afectarà de manera rellevant la configuració de la CV-300; no obstant això, qualsevol actuació en esta via haurà de ser prèviament informada per la Conselleria de Política Territorial; tampoc és pertinent el tractament proposat a l'est d'esta carretera.  
• Sobre la mesura 05.1, les modificacions d'itineraris de bus interurbà hauran de consensuar-se amb la DG d'Obres Públiques, Transport i Mobilitat Sostenible en el marc del projecte de servici públic de transport de viatgers.  
Planificació  
El Servici de Planificació de la DG d'Obres Públiques, Transport i Mobilitat Sostenible emet informe el 13 de juliol de 2021, en el qual indica una sèrie de consideracions que s'hauran de tindre en compte:  
• El PMUS proposa uns canvis en el sentit d'alguns carrers; en el cas que estos canvis puguen afectar el recorregut dels autobusos, s'haurà de comunicar al Servici de Gestió de Transport de la DG d'Obres Públiques per si cal reubicar les estacions o recorreguts. D'igual manera, qualsevol canvi en la freqüència de pas haurà de ser informat pel mateix Servici de Gestió de Transport.  
• Les mesures 02.7, 03.1 i 03.2, pel que fa a les vies ciclistes interurbanes, caldrà considerar les recomanacions de la Conselleria de Política Territorial, Obres Públiques i Mobilitat.  
• La mesura 03.5 haurà de coordinar-se amb els municipis veïns per tal de dotar la xarxa comarcal d'uniformitat en el disseny, segons les recomanacions de la Conselleria de Política Territorial, Obres Públiques i Mobilitat.  
• La mesura 04.1 implica un canvi en els sentits de circulació d'algunes vies; per al cas que puguen afectar línies d'autobús interurbà, caldrà comptar amb l'aprovació del Servici de Gestió de Transport de la DG d'Obres Públiques, Transport i Mobilitat Sostenible.  
  
• Respecte a la mesura 05.4, es tracta d'una infraestructura supramunicipal, i haurà de complir les determinacions del Pla de mobilitat metropolitana de València (PMoMe).  
• La mesura 08.1 és competència de Ferrocarrils de la Generalitat (FGV), que determinarà la viabilitat o no de la proposta (vegeu informe FGV).  
• Sobre la mesura 08.2, tot i que no està detallada, s'indica que qualsevol actuació que supose un canvi de les condicions de la via haurà de ser informada favorablement per la Conselleria de Política Territorial, Obres Públiques i Mobilitat com a titular de la CV-300.  
• La mesura 08.4 planteja l'adequació de la Via Augusta i l'assagador del Camí Vell a València com a recorregut escènic. Com que és una actuació que supera l'àmbit municipal, haurà de coordinar-se amb els municipis veïns, amb els condicionants que, si és el cas, puga incloure la Conselleria de Política Territorial, Obres Públiques i Mobilitat.  
  
Risc d'inundació (PATRICOVA)  
L'informe de 15 de juliol 2021, del Servici de Gestió Territorial de la Direcció General de Política Territorial i Paisatge, indica que el Pla de mobilitat urbana sostenible de la Pobla de Farnals (València) es troba afectat per perillositat d'inundació, tot i que és compatible, sempre que es complisquen les condicions exposades.  
Els projectes que es desenvolupen dins d'este PMUS hauran de concretar les actuacions que comporten l'alteració de la rasant i les seues afectacions, així com, en el cas que siga procedent, les mesures que es prevegen per a reduir els efectes de la inundabilitat. El pla de mobilitat serà compatible amb la normativa del PATRICOVA, sempre que s'incorpore en les actuacions que es projecten les condicions d'adequació de les infraestructures previstes en l'article 21.  
Des del punt de vista de la vulnerabilitat, les actuacions previstes en el pla de mobilitat que puguen veure's afectades per la inundabilitat seran les que suposen la construcció de vies ciclistes i per als vianants, de nous traçats de vies ciclistes, la millora del disseny urbà mitjançant la seua reordenació o els projectes de conversió en zones preferents per als vianants. Esta mena d'actuacions seran infraestructures a les quals serà aplicable l'article 21 de la normativa del PATRICOVA, en el qual s'establix que qualsevol element superficial que se situe en una zona inundable a una cota superior a 30 cm no ha de provocar un increment del risc d'inundació en els usos urbans actuals o planificats. En este sentit, les actuacions que suposen una modificació de la rasant actual del viari superior a 30 cm serà motiu d'avaluació els projectes i plans que es desenvolupen amb motiu de l'aprovació del pla de mobilitat. Estos projectes i plans seran objecte d'informe pel departament competent en matèria d'inundabilitat, prèviament a l'aprovació definitiva d'estos.  
  
El PMUS hauria de considerar l'afecció de la cartografia del segon cicle incorporada al Pla de gestió de riscos d'inundació de la demarcació hidrogràfica del Xúquer.  
Infraestructura verda i paisatge  
L'informe de 12 de març de 2021, del Servici d'Infraestructura Verda i Paisatge indica que els objectius indicats en el DIE i en el pla coincidixen plenament amb funcions de la infraestructura verda, tot i que s'hauran d'analitzar la definició de la infraestructura verda del municipi i l'entramat de corredors i connectors. Estos elements situats fora del teixit urbà s'hauran d'incorporar a la infraestructura verda municipal a la seua ordenació.  
S'haurà de redactar un programa de paisatge com a instrument necessari a adjuntar als projectes d'execució de les actuacions proposades, que a més requeriran l'emissió d'informe del Servici d'Infraestructura Verda i Paisatge.  
El Pla d'acció territorial de l'àrea metropolitana de València conté unes determinacions que caldrà tindre en compte en el PMUS. Tanmateix, qualsevol actuació relacionada amb la Via del Litoral proposada en el PATIVEL s'haurà de preveure el que indica l'article 17.  
En relació amb el PAT de l'Horta, este informe indica que s'haurà de tindre en compte que qualsevol actuació, present o futura, que implique actuacions en itineraris (per als vianants o rodats) de la zona inclosa en l'àmbit del PAT de l'Horta, com ara els projectes que es desenvolupen d'itineraris per als vianants o ciclables, requerirà l'emissió d'informe pel Servici d'Infraestructura Verda i Paisatge.  
Canvi climàtic i qualitat de l'aire  
L'informe de 24 de novembre de 2020, del Servici de Lluita contra el Canvi Climàtic i Protecció de l'Atmosfera indica les mesures que s'han de tindre en compte en relació amb la contaminació acústica i la qualitat de l'aire. Pel que fa a la qualitat ambiental, destaca que el desenvolupament del PMUS contribuirà a reduir el trànsit terrestre a la zona i, per tant, a l'emissió de diòxid de nitrogen. No obstant això, subratlla que el PMUS ha de ser coherent amb la normativa mediambiental.  
Espais naturals  
Una part del nucli Platja es troba a la zona de protecció de zones humides corresponent a la marjal de Rafalell i Vistabella-Massamagrell. Segons l'informe de 14 de desembre de 2020, del Servici de Gestió d'Espais Naturals Protegits, la mesura 08.3 afecta la zona humida, tot i que mostra la seua conformitat amb la proposta de millora de la vora urbana en contacte amb la marjal.  
Xarxa Natura 2000  
El PMUS no afecta cap espai de Xarxa Natura 2000. No hi ha afecció a reserves de fauna, microreserves de flora o àrees de conservació de flora i fauna establides en l'àmbit dels plans de recuperació i conservació.  
Forestal i vies pecuàries  
Les propostes de traçat de les rutes cicloturístiques no circulen per cap via pecuària i no afecta significativament el sòl forestal. Només en l'assagador del Camí Vell de València està prevista la senyalització i l'adequació del ferm a algun punt (mesura 08.4. Adaptació de la Via Augusta i l'assagador del Camí Vell a València).  
Ferrocarrils  
En l'informe de 31 de novembre de 2020, de Ferrocarrils de la Generalitat Valenciana (FGV) s'inclouen les consideracions següents sobre algunes actuacions i mesures proposades:  
• Actuació 05.4. Extensió de la línia de metro fins a l'estació de ferrocarril de Puçol, de manera que s'establisca la connexió amb la línia ferroviària de rodalia C6 València Nord-Castelló de la Plana. FGV procedirà a estudiar esta proposta, atenent sempre les prioritats establides, i en funció dels recursos disponibles i de les dotacions pressupostàries que ho permeten.  
• Actuació 08.1. Eliminació de l'efecte barrera de la xarxa ferroviària, transformació de la línia de metro en corredor tramviari. Consideren este objectiu com a inviable a causa de l'afecció de la proposta sobre la infraestructura i la resta d'elements (material mòbil i tallers), ja que es reduiria l'eficiència i efectivitat del transport de viatgers per ferrocarril de tota la línia 3. Afegix que FGV està estudiant la duplicació de la línia 3 en diversos trams.  
• Mesura 5.7.3.4. Fragmentació del territori, disminució de l'efecte barrera de les infraestructures de transport. Es proposa la permeabilització de l'eix ferroviari de Metrovalencia. No mostren cap inconvenient respecte a la implantació de passos a diferent nivell per tal de permeabilitzar la infraestructura ferroviària, tot i que indiquen que tota actuació s'haurà de realitzar sense afecció a la circulació ferroviària.  
• Mesura 4.9.2.8. Creació de corredors verds urbans. Creació d'eixos vertebradors de l'espai públic amb presència dominant de vegetació arbòria i ús prioritari o exclusiu de vianants i bicicletes. Indiquen que la plantació d'arbres es podrà efectuar complint amb el que establix el capítol III de la Llei 6/2011, d'1 d'abril, de mobilitat de la Comunitat Valenciana, amb una autorització prèvia i sense perjudicar la visibilitat de la línia de ferrocarril i d'altres elements funcionals, com la senyalització ferroviària.  
D'altra banda, segons l'informe de 27 de novembre de 2020 d'ADIF, no s'observa cap incompliment sobre les infraestructures de la seua competència.  
F. Valoració ambiental d'acord amb els criteris de l'annex VIII del TRLOTUP  
D'acord amb el que establix l'article 46.3 del TRLOTUP, l'òrgan ambiental i territorial determinarà, tenint en compte els criteris de l'annex VIII, la submissió al procediment ordinari o simplificat d'avaluació ambiental i territorial, en funció de la certesa en la determinació de l'existència d'efectes significatius sobre el medi ambient, amb una consulta prèvia a les administracions públiques a què es referixen els articles 48.d i 53 del TRLOTUP.  
F.1. Per les característiques del pla  
El Pla de mobilitat urbana sostenible, d'acord amb la definició que establixen els articles 9 i 10 de la Llei 6/2011, d'1 d'abril, de mobilitat de la Comunitat Valenciana, així com els articles 14 i següents del TRLOTUP, no podem considerar-lo com un instrument urbanístic propi de la planificació territorial o urbanística i, per tant, no presenta cap incidència sobre el model territorial ja aprovat.  
  
En l'àmbit territorial del PMUS analitzat, es preveu desenvolupar altres plans supramunicipals amb relació amb la mobilitat, com ara el Pla d'acció d'ordenació i dinamització de l'Horta de València (PATODHV), el Pla d'infraestructures ferroviàries del Ministeri de Foment per a rodalies de la Comunitat Valenciana (2018-2025), l'Estratègia Uneix 2018-2030 (Programa estratègic per a la millora de la mobilitat, infraestructures i transport de la Comunitat Valenciana) o la Xarxa d'itineraris no motoritzats (XINM); per això, s'ha d'aconseguir la coordinació i integració entre carrils bici dels municipis veïns i per a la seua integració les xarxes comarcals.  
Així mateix, la Pobla de Farnals forma part de la llista de municipis de la primera corona metropolitana a què es referix el Pla bàsic de mobilitat de l'àrea metropolitana de València, aprovat per Resolució de 29 de novembre de 2018 pel director general d'Obres Públiques, Transports i Mobilitat, publicat en el Diari Oficial de la Generalitat Valenciana, de 13 de desembre de 2018, i accessible en el web https://mediambient.gva.es/va/.  
F.2. Per les característiques dels efectes i de l'àrea probablement afectada  
Les propostes plantejades no suposen efectes sobre la cobertura forestal, sobre les vies pecuàries o sobre elements del patrimoni cultural; a més, totes les mesures s'han proposat sobre sòl urbà o urbanitzable.  
L'apartat 6 del Pla d'acció del PMUS proposa una sèrie d'indicadors per al seguiment, tant de caràcter general, com per al seguiment dels diferents objectius de participació, seguretat viària, accessibilitat, repartiment modal de l'espai públic, la qualitat de vida, protecció i millora del medi ambient, consum energètic i emissions i transport públic i de mercaderies.  
No obstant això, esta proposta d'indicadors de seguiment no inclou prou indicadors de caràcter ambiental, tal com expressa l'article 10.2 de la Llei de mobilitat, que indica que els plans incorporaran no només els indicadors en relació amb el volum total de desplaçaments, la seua distribució modal o ocupació de l'espai públic, sinó també els nivells associats al consum energètic, el soroll i les emissions atmosfèriques (en particular, les de l'efecte d'hivernacle) amb els ritmes i límits que establix la normativa en el desenvolupament de polítiques energètiques i ambientals.  
En general, per a tots els indicadors s'ha d'especificar el valor inicial (quantitativament, no merament qualitativa) i quantificar l'objectiu que cal assolir. Per tant, com que l'estudi d'alguns d'estos s'inclou en el DIE, s'hauran de concretar tant el valor inicial com el valor objectiu que cal assolir, així com la metodologia de càlcul proposada, almenys per als indicadors ambientals següents:  
 Ús de vehicles menys contaminants (avaluació de GEH CO2/any Mt).  
 Emissions de GEH del sector del transport (vinculades a les anteriors).  
 Consum energètic total per part del sector del transport (tones de petroli equivalents).  
 Estacionaments per a vehicles pesants als afores (s'avalua el nombre de vehicles pesants/any).  
 Disminució del nivell acústic assolit en dB (que avalua el nivell sonor de recepció externa (dB) produït pel trànsit en diferents ubicacions municipals que són representatives del model de mobilitat proposat.  
  
 Qualsevol altre indicador que per a cada proposta avalue un valor adequat per al compliment efectiu que no se supere el límit en funció de l'estalvi energètic, la reducció d'emissions de GEH, la reducció de contaminants o la reducció de soroll.  
Tenint en compte tot això i analitzat les propostes del PMUS de la Pobla de Farnals, s'entén que, en conjunt, estes propostes:  
1. Contribuïxen a un millor ús racional de l'espai públic i a les necessitats socials i econòmiques del municipi.  
2. Promouen el canvi modal cap als models de transport més sostenibles: Caminar i anar en bicicleta, amb la consegüent reducció del consum energètic.  
3. Desaconsella l'ús del vehicle privat a favor del públic i/o col·lectiu.  
4. Afavorix, a llarg termini, la reducció dels impactes associats als modes motoritzats: emissions contaminants, gasos d'efecte d'hivernacle i emissions acústiques.  
5. Promou la descarbonització del sistema de transport del municipi.  
  
A la vista de la documentació presentada, d'acord amb els criteris de l'annex VIII del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge de la Comunitat Valenciana (TRLOTUP), es considera que el Pla de mobilitat urbana sostenible de la Pobla de Farnals no afecta zones protegides o forestals i les seues propostes es limiten a sòl urbà i urbanitzable. Pel que fa a les actuacions en sòl no urbanitzable, discorren per vies o camins ja existents on l'ús proposat està permés. En el cas de propostes d'execució en sòl no urbanitzable que suposen reclassificació de sòl o que suposen un ús no permés, estes no seran objecte d'avaluació en este PMUS, ja que l'Ajuntament no és competent en aprovar modificacions en sòl no urbanitzable.  
  
Així, analitzada la documentació presentada i el seu objecte, els informes sectorials emesos, revisada la cartografia existent en el Sistema d'Informació Territorial d'esta conselleria, es pot determinar, respecte al Pla de mobilitat urbana sostenible de la Pobla de Farnals, que el procediment d'avaluació simplificat és suficient per a determinar que la modificació no presenta efectes significatius sobre el medi ambient.  
  
G. Proposta d'acord  
Atenent el que establix l'article 53.2.b del TRLOTUP, d'acord amb el que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica del Pla de mobilitat urbana sostenible de la Pobla de Farnals, d'acord amb els criteris de l'annex VIII del TRLOTUP, per no tindre efectes negatius significatius sobre el medi ambient, i correspon continuar la tramitació d'esta modificació d'acord amb la normativa sectorial, sempre que s'ajuste al que descriu la documentació presentada amb el compliment de les determinacions següents:  
1. El PMUS es completarà amb el que indica el Servici de Mobilitat Urbana de la Subdirecció General de Mobilitat en l'informe de data 5 de juliol de 2021 i se sol·licitarà un nou informe que hi haurà d'incloure, si és el cas, les determinacions indicades com a pas previ a l'aprovació definitiva.  
2. L'òrgan promotor valorarà i, si és el cas, atendrà les indicacions de l'informe de 13 de juliol de 2021, del Servici de Planificació de la Direcció General d'Obres Públiques, Transport i Mobilitat Sostenible.  
  
3. El PMUS haurà de preveure les determinacions de l'informe emés pel Servici d'Infraestructura Verda i Paisatge de 12 de març de 2021.  
4. Caldrà aplicar les consideracions de l'informe de 30 de novembre de 2020 emés per FGV i, en concret, eliminar del PMUS l'actuació 08.1. Eliminació de l'efecte barrera de la xarxa ferroviària, transformació de la línia de metro en corredor tramviari per haver sigut considerada inviable.  
5. Cal que el pla d'acció del PMUS especifique els valors inicials dels indicadors de seguiment i quantificar l'objectiu que cal assolir al llarg de la implementació del PMUS.  
6. El PMUS inclourà que els projectes d'execució derivats del PMUS compliran les condicions establides en l'article 21, condicions generals d'adaptació de les infraestructures, de la normativa del Decret 201/2015, de 29 d'octubre, del Consell, pel qual s'aprova el Pla d'acció territorial sobre prevenció de riscos d'inundació a la Comunitat Valenciana.  
Segons establix l'article 53.7 del TRLOTUP, l'informe ambiental i territorial estratègic perdrà la seua validesa i cessarà en la producció dels efectes que siguen propis si, una vegada publicat en el Diari Oficial de la Generalitat Valenciana, no s'ha procedit a l'aprovació del Pla de mobilitat urbana sostenible de la Pobla de Farnals en el termini màxim de quatre anys des que es publique. En este cas, el promotor haurà de tornar a iniciar novament el procediment d'avaluació ambiental i territorial estratègica simplificada de la proposta.  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què fa referència l'article 53.2.b del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
Per tant, la Comissió d'Avaluació Ambiental acorda emetre un informe ambiental i territorial estratègic favorable en el procediment simplificat d'avaluació ambiental i territorial estratègica del Pla de mobilitat urbana sostenible de la Pobla de Farnals, amb el compliment de les determinacions que s'inclouen en l'informe esmentat.  
Notificar els interessats que, contra esta resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè es puguen utilitzar els mitjans de defensa que en el seu dret consideren pertinents.  
Notificar perquè en prenguen coneixement i als efectes que siguen procedents.  
Cosa que se certifica amb anterioritat a l'aprovació de l'acta corresponent i a reserva dels termes exactes que se'n deriven, de conformitat amb el que disposa l'article 18.2 de la Llei 40/2015, d'1 d'octubre, de règim jurídic del sector públic.  
València, 5 de gener de 2022.- El secretari de la Comissió d'Avaluació Ambiental: José del Valle Arocas.»  
  
València, 26 de març de 2024.- El director general d'Urbanisme, Paisatge i Avaluació Ambiental: Miguel Ángel Ivorra Devesa.